
UPUTE ZA PISANJE SAŽETKA

Naslov rada: Times New Roman, 17 točaka, centrirano.

Popis autora (prema redoslijedu): Times New Roman, 13 točaka, centrirano.

Podaci o autorima: Times New Roman, 10 točaka, centrirano.

Sažetak
Sažetak rada na hrvatskom jeziku treba obuhvaćati između 300 i 400 riječi (što ne uključuje naslov, instituciju i autore, i literaturu). Sažetak treba sadržavati jasno navedenu svrhu, problem i/ili cilj istraživanja, metodologiju istraživanja, glavne rezultate i implikacije. Sažetak treba sadržavati samo tekst, bez tablica s podacima. Poželjno je navesti popis najvažnijih izvora literature. Na kraju sažetka treba navesti tri do pet ključnih riječi. 
Tekst sažetka treba biti napisan MS Wordu, normal stil (Normal Style), font Times New Roman, veličina fonta 10 točaka, obostrano poravnan (Justify). Između odlomaka ne koristiti prazne redove. Sve margine trebaju biti postavljene na 2.5 cm. U sažetku ne koristiti fusnote (Footnote) i krajnje bilješke (Endnote). Stranice ne numerirati. Prilikom pozivanja na literaturu u tekstu navesti autora i godinu (npr. Bernstein, 1965), a za citat navesti autora, godinu i stranicu (npr. Bernstein, 1965, str. 35). 

Ključne riječi: Times New Roman, 10 točaka, lijevo poravnane (Align Text Left), navesti 3 do 5 ključnih riječi, ključne riječi odvajati točka-zarezom (;).

Literatura - Literatura se navodi u skladu sa smjernicama priručnika za objavljivanje radova APA-e (Publication Manual of American Psychological Association, 7. izdanje, 2020). U nastavku slijede primjeri.

Članak u znanstvenom časopisu:
Kovač, V., Ledić, J. i Rafajac, B. (2002). Upravljanje visokoškolskim institucijama: problemi i pristupi rješenjima. Društvena istraživanja, 11(6 (62)), 1013-1030. 

Za članke koji sadrže DOI identifikator istoga je potrebno navesti:
Rončević, N., Beno, J. i Vukelić, N. (2018). Razlike u percepciji školske klime srednjoškolaca s obzirom na osnivača škole. Život i škola, LXIV(1), 59-70. https://doi.org/10.32903/zs.64.1.5

Knjiga:
Zloković, J. i Čekolj, N. (2018). Osnaživanje obitelji za razvoj pozitivnih odnosa. Filozofski fakultet Sveučilišta u Rijeci.

Poglavlje u knjizi:
Ćulum, B., Miočić, I. i Rončević, N. (2017). Nastavničke i znanstveno-istraživačke kompetencije mladih znanstvenika u Hrvatskoj. U: J. Ledić. i M. Turk (Ur.), Nastava i istraživanje u profesionalnoj socijalizaciji mladih znanstvenika (str. 61-112). Filozofski fakultet Sveučilišta u Rijeci.

Ako se navodi poglavlje u knjizi koja ima više volumena ili svezaka, potrebno je informaciju o volumenu i/ili svesku navesti u zagradi prije broja stranica.

Rad u zborniku:
Vrcelj, S., Mrnjaus, K. i Jalušić, A. (2021). Je li standardizacija obrazovanja opravdana? U: V. Kovač, N. Rončević i Z. Gregorović Belaić (Ur.), U mreži paradigmi: Pogled prema horizontu istraživanja u odgoju i obrazovanju – Zbornik u čast dr. sc. Branku Rafajcu, profesoru emeritusu (str.191-206). Filozofski fakultet Sveučilišta u Rijeci. 

Doktorske disertacije, diplomski ili završni radovi:
Vignjević Korotaj, B. (2020). Formiranje i razvoj profesionalnog identiteta nastavnika stručno-teorijskih sadržaja u Republici Hrvatskoj. [Neobjavljena doktorska disertacija]. Filozofski fakultet, Sveučilište u Rijeci.

Za pisanje sažetka koristiti „PREDLOŽAK za sažetak“ koji se nalazi u posebnom dokumentu (u prilogu)!

Word dokument sa sažetkom (PREDLOŽAK za sažetak) imenovati na sljedeći način:
Prezime prvog autora_Prezime drugog autora_Prezime trećeg autora_DOKON 2026

